สถาบันการเงินรัฐปล่อยสินเชื่อ อุ้มลูกหนี้ฝ่าสึนามิโควิด-19
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) ในฐานะประธานกรรมการสมาคมสถาบันการเงินของรัฐ เปิดเผยว่าสถาบันการเงินของรัฐได้ช่วยลูกหนี้และประชาชนที่ได้รับผลกระทบจากโควิด-19 ทั้งในกลุ่มลูกค้าประชาชนทั่วไปที่ประกอบอาชีพประจำ อาชีพอิสระ เกษตรกร เอสเอ็มอี ผู้ประกอบการนำเข้า-ส่งออก ล่าสุด ณ วันที่ 30 มิ.ย. พบว่ามีผู้ที่ได้รับความช่วยเหลือรวม 11.16 ล้านราย วงเงินสินเชื่อ 3.78 ล้านล้านบาท ประเภทของสินเชื่อที่ได้รับความช่วยเหลือมากที่สุดคือ สินเชื่อเกษตรกร 5.7 ล้านราย วงเงิน 1313285 ล้านบาท สินเชื่อที่อยู่อาศัยและสินเชื่อบุคคล 4.6 ล้านราย วงเงิน 1704210 ล้านบาท สินเชื่อเอสเอ็มอี อาทิ ท่องเที่ยว ค้าส่ง ค้าปลีก และภาคอุตสาหกรรม 175342 ราย วงเงิน 723044 ล้านบาทรูปแบบของความช่วยเหลือมีความหลากหลายเพื่อให้เหมาะสมกับระดับความเดือดร้อนของลูกค้าแต่ละราย ซึ่งลูกหนี้ส่วนใหญ่ได้ขอเข้ามาตรการพักชำระหนี้รวม 7.2 ล้านราย วงเงิน 3.01 ล้านล้านบาท หรือเลือกเข้ามาตรการอื่นๆที่เหมาะสมกับปัญหาของลูกค้า อาทิ ขยายเวลาการชำระหนี้เพื่อลดจำนวนเงินงวด การปรับลดดอกเบี้ย การปรับปรุงโครงสร้างหนี้ และยังให้ความช่วยเหลือโดยให้สินเชื่อเพิ่มเติม ทั้งลูกหนี้เดิมและลูกหนี้ใหม่ อัตราดอกเบี้ยผ่อนปรน 3 ล้านราย วงเงิน 183554 ล้านบาทให้กับประชาชนทั่วไปและเอสเอ็มอีสำหรับแนวทางการดำเนินงานเพื่อช่วยเหลือลูกค้า 6 เดือนสุดท้ายของปีนี้จะยังให้ความสำคัญกับการดูแลลูกค้าอย่างใกล้ชิด แม้จำนวนผู้ติดเชื้อในประเทศไทยคลี่คลายไปในทิศทางที่ดีขึ้น และรัฐบาลได้ผ่อนคลายมาตรการควบคุมต่างๆลงเพื่อให้บรรยากาศทางเศรษฐกิจ การท่องเที่ยวในประเทศกลับมาฟื้นตัว แต่สถานการณ์ในอนาคตยังมีความไม่แน่นอน เนื่องจากจำนวนผู้ติดเชื้อในหลายประเทศยังคงสูงขึ้น ขณะที่ภาคธุรกิจและประชาชนบางส่วนยังไม่สามารถกลับมาดำเนินธุรกิจ หรือประกอบอาชีพได้ตามปกติ สถาบันการเงินของรัฐก็พร้อมให้ความร่วมมือกับธนาคารแห่งประเทศไทย (ธปท.) เพื่อจัดทำมาตรการเพิ่มเติมช่วยเหลือลูกหนี้รายย่อยต่อไปลูกค้าที่สนใจสามารถค้นหารายละเอียดได้ที่ www.เราไม่ทิ้งกัน-ด้านการเงิน.com ซึ่งจัดทำขึ้นเพื่อรวบรวมข้อมูลมาตรการด้านการเงินของสถาบันการเงินของรัฐทุกแห่งให้กับลูกค้า ประชาชน และผู้ประกอบการ ที่ได้รับผลกระทบจากโควิด-19 ได้อย่างสะดวกรวดเร็ว ตรงความต้องการของลูกค้า ประชาชน และผู้ประกอบการ โดยสถาบันการเงินของรัฐทั้ง 9 แห่ง อาทิ ธนาคารอาคารสงเคราะห์ ธนาคารกรุงไทย จำกัด (มหาชน) ธนาคารออมสิน ธนาคารเพื่อการเกษตรและสหกรณ์การเกษตร ธนาคารอิสลามแห่งประเทศไทย เป็นต้น.
สถาบันการเงินของรัฐได้ช่วยลูกหนี้และประชาชนที่ได้รับผลกระทบจากโควิด-19 ทั้งในกลุ่มลูกค้าประชาชนทั่วไปที่ประกอบอาชีพประจำ อาชีพอิสระ เกษตรกร เอสเอ็มอี ผู้ประกอบการนำเข้า-ส่งออก
โควิด-19,ผลกระทบโควิด-19,พักชำระหนี้,www.เราไม่ทิ้งกัน-ด้านการเงิน.com,สินเชื่อเกษตรกร,สินเชื่อเอสเอ็มอี,ข่าววันนี้